**hetedIK EGYMÁST KÖVETŐ ÉVBEN BIZONYULT A LEGMEGBÍZHATÓBB AUTÓMÁRKÁNAK A LEXUS**

**Sorozatban ez immár a hetedik év, amikor a világ vezető prémium hibrid gyártójaként autóinak legendás megbízhatóságáról és alacsony üzemben tartási költségeiről ismert Lexus a luxusautó-kategória éllovasaként végez a J.D. Power U.S. Jármű Megbízhatósági Felmérésén (VDS).**

A J.D. Power az autók forgalomba állításától számított harmadik évben méri a tulajdonosok által jelentett meghibásodások számát. A 2018-as VDS során a 2015-ös modelleket vizsgálták. Az általános megbízhatóság szempontjából az alacsonyabb pontszám utal a jobb minőségre. A Magyarországon is évről évre értékesítési rekordokat döntő, hazánkban 97%-ban [környezetbarát hibrid modelleke](https://www.lexus.hu/hybrid-2/#ct-hero)t értékesítő [Lexus](http://www.lexus.hu/) összesített győzelme mellett az idei megmérettetésen négy Lexus és két [Toyota](http://www.toyota.hu/) modell nyert díjat a saját szegmensében, így a világ legzöldebb és leginnovatívabb autógyártójaként ismert japán konszern összesen hét díjat gyűjtött be, vagyis többet, mint bármelyik más autógyár. Mindemellett öt Lexus- és Toyota-modell végzett a második vagy harmadik helyen a saját szegmensében. A Lexus márka autói közül [az RX crossover](https://www.lexus.hu/car-models/rx/#hero) immár a hetedik VDS-díját szerezte meg, a GS hat VDS-díjjal büszkélkedhet, az ES pedig immár zsinórban hetedszer nyerte el a Kompakt Prémium Autók díjat.

A hetedik éve a prémium márkák kategóriájának élén végző Lexus idei első helyezései:

* RX: közepes méretű prémium SUV
* GS: közepes méretű prémium autó
* ES: prémium kompakt autó
* [CT](https://www.lexus.hu/car-models/ct/#hero): prémium kisautó

A Toyota márka autói közül a Prius immár a nyolcadik, a Tacoma pedig a negyedik VDS első helyezését szerezte meg:

* [Prius](https://www.toyota.hu/new-cars/prius/index.json): kompakt autó
* Tacoma: közepes méretű pickup

###

**További információ:**

**Varga Zsombor**

PR manager

Toyota Central Europe Kft.

Tel.: +36-70-4000-990

E-mail: zsombor.varga@toyota-ce.com